Izziņa par atzinumos sniegtajiem iebildumiem

|  |
| --- |
| **Grozījumi Ministru kabineta 2010.gada 28.decembra noteikumos Nr.1220 "Asignējumu piešķiršanas un izpildes kārtība” (VSS-868)**  |

(dokumenta veids un nosaukums)

I. Jautājumi, par kuriem saskaņošanā vienošanās nav panākta

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | Izsludināts VSS 2019.gada 05.septembrī.Starpministriju sanāksme 2019.gada 11.oktobrī. Izsūtīts atkārtotai saskaņošanai 2019.gada 15.oktobrī. |
|   |  |
| Saskaņošanas dalībnieki | Labklājības ministrija, Tieslietu ministrija, Iekšlietu ministrija |
|   |   |   |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus | Labklājības ministrijas, Tieslietu ministrijas un Iekšlietu ministrijas |   |
|   |

|  |  |  |
| --- | --- | --- |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Aizsardzības ministrija, Ekonomikas ministrija, Izglītības un zinātnes ministrija, Satiksmes ministrija, Vides aizsardzības un reģionālās attīstības ministrija, Veselības ministrija, Zemkopības ministrija, Ārlietu ministrija, Kultūras ministrija |   |

II. Jautājumi, par kuriem saskaņošanā vienošanās ir panākta

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. |  | **Tieslietu ministrija**Projekta 1.11. apakšpunkts paredz papildināt noteikumus ar diviem noslēguma jautājumiem, kuri neregulē pāreju no iepriekšējā regulējuma uz jaunāko, bet gan ir pastāvīgs regulējums par termiņa skaitīšanas kārtību, ja termiņš iekrīt brīvdienā vai svētku dienā. Šādu regulējumu vajadzētu ietvert pamatnoteikumos, nevis noslēguma jautājumos. Lūdzam atbilstoši precizēt projektu. | **Ņemts vērā.** | Precizēts noteikumu projekta 1.6. un 1.11. apakšpunkts. |
| 2. | 1.9.Izteikt 49.punktu šādā redakcijā:“49. Valsts budžeta izpildītāji, kuri saimnieciskā gada laikā ir saņēmuši valsts pamatbudžeta kontā transferta ieņēmumus no dotācijas no vispārējiem ieņēmumiem vai no valsts speciālā budžeta, un nav tos izlietojuši, veic transferta atlikuma atmaksu līdz saimnieciskā gada beigām, piemērojot atbilstošos transferta ieņēmumu un izdevumu klasifikācijas kodus.“ | **Labklājības ministrija**Lūdzam papildināt MK noteikumu projekta 1.9.apakšpunktu ar vārdiem “vai līdz kārtējā saimnieciskā gada 8.janvārim iesniedz pieteikumu par atlikuma uz iepriekšējā saimnieciskā gada beigām pārgrāmatošana (4.pielikums)”, kā arī MK noteikumu projekta 4.pielikumā saglabāt 3.punktu, jo piedāvātā MK noteikumu projekta 1.9.apakšpunktā norādītā 49.punkta redakcija un ar 1.12. apakšpunktu izteiktā 4.pielikuma redakcija turpmāk izslēgs iespēju LM padotības institūcijām veikt beidzamajā darba dienā iestādes norēķinu kontā saņemto neplānoto ieņēmumu pārgrāmatošanu, piemēram, Nodarbinātības valsts aģentūras (turpmāk – NVA) gada beidzamajā darbdienā norēķinu kontā saņemtos neplānotos ieņēmumus (parādu/pārmaksu atmaksa no fiziskām un juridiskām personām pamatbudžeta un speciālā budžeta kontos, transfertu atmaksa no pašvaldībām speciālajā budžetā) pārgrāmatot kā iepriekšējā saimnieciskā gada 31.decembra darījumu, novirzot ieņēmumus attiecīgi uz Valsts sociālās apdrošināšanas aģentūras (turpmāk – VSAA) norēķinu kontu (SB) vai valsts budžeta ieņēmumu kontu (PB), un rezultātā “sakārtojot” NVA kontu ieņēmumu daļu atbilstoši apstiprinātajiem plāniem. 4.pielikuma 2.punkts asignējumu slēgšanas gadījumā paredz vienlaicīgu dotācijas samazināšanu, bet neparedz iespēju slēgt asignējumus, samazinot neplānotu ieņēmumu pozīciju. Savukārt 4.pielikuma 1.punkts paredz iespēju atlikumu pārgrāmatot uz Finansēšanas daļu. Speciālā budžeta gadījumā, NVA līdzšinēji piemērotā prakse ir pārgrāmatot beidzamās darbdienas ieņēmumus uz iepriekšējā saimnieciskā gada darījumiem un atmaksāt VSAA kā 31.decembra darījumu. Pēc MK noteikumu grozījumu spēkā stāšanās šādi naudas līdzekļu atlikumi nākošajā gadā pāries uz Finansēšanas sadaļu, kurus nevarēs izmanot līdz iestrādāšanai valsts budžeta izdevumos. Ņemot vērā NVA īstenoto parādu piedziņas funkciju, gada beidzamajā darba dienā neplānoti ieņēmumi var veidoties arī pamatbudžeta kontos (gan pamatdarbības, gan ES fondu projektu kontos, jo īpaši, projekta “Atbalsts bezdarbnieku izglītībai” gadījumā). | **Saskaņošanas sanāksmē sniegts skaidrojums un panākta vienošanās par alternatīvu risinājumu, papildināta anotācija.** | Papildināta anotācija. |
| 3. |  | **Tieslietu ministrija**Pamatojoties uz Tieslietu ministrijas 09.09.2019. atzinuma Nr.1-9.1/920 par Ministru kabineta noteikumu projektu "Kārtība, kādā Valsts kase nodrošina maksājumu pakalpojumu sniegšanu" (VSS-826) 2. punktā minētā iebilduma argumentāciju, lūdzam svītrot no projekta 1.1. un 1.13. apakšpunktu, saglabājot budžeta izpildītājiem iespēju iesniegt pieteikumu par līdzekļu pārgrāmatošanu starp kontiem. | **Saskaņošanas sanāksmē sniegts skaidrojums. Tieslietu ministrija neuztur iebildumu.** |  |
| 4. |  | **Iekšlietu ministrija**Sākotnējās ietekmes novērtējuma ziņojumu (anotāciju) ir norādīts, projekts ir saistīts ar Finanšu ministrijas virzīto Ministru kabineta noteikumu projektu “Kārtība, kādā Valsts kase nodrošina maksājumu pakalpojumu sniegšanu” (VSS – 826), kurā paredzēts iestādēm atļaut veikt labojumus par darījumiem, kas reģistrēti iepriekšējā saimnieciskā gada decembrī, tikai līdz saimnieciskā gada pēdējai darbdienai. Iekšlietu ministrija iebilda pret šāda termiņa noteikšanu, jo iestāde nevar ietekmēt darījumus, ko Valsts kase veiks pēdējā darba dienā, un nevarēs nākamajā saimnieciskā gada sākumā veikt labojumus par iepriekšējo gadu. Saskaņā ar Ministru kabineta 2010.gada 28.decembra noteikumu Nr.1220 “Asignējumu piešķiršanas un izpildes kārtība” 39.punktu, iestādēm jāsaskaņo kopsavilkuma pārskats par budžeta izpildi, kurš nesakritīs ar grāmatvedības uzskaites datiem. Kopsavilkuma pārskatu par budžeta izpildi varēs saskaņot tikai gadījumā, ja grāmatvedības dati sakritīs ar kopsavilkuma datiem. Projekts neparedz konstatētās neatbilstības skaidrot. | **Saskaņošanas sanāksmē panākta vienošanās par anotācijas I.sadaļas 2.punkta papildināšanu ar skaidrojumu par neatbilstību uzrādīšanas risinājumu ministriju kopsavilkuma pārskatā par budžeta izpildi iepriekšējā saimnieciskajā gadā sākot ar 2021.gadu.** | Papildināta anotācija. |
| 5. |  | **Tieslietu ministrija**Lūdzam papildināt projekta anotācijas I sadaļas 2. punktu ar pamatojumu pēc būtības, kādēļ nepieciešams samazināt veicamo darbību termiņus (t.sk. skaidrot, kādu problēmu tas risina) (sk. projekta 1.4., 1.5., 1.6., 1.7., 1.10., 1.11. apakšpunktu). Vienlaikus lūdzam, pamatot arī no jauna noteiktos darbību veikšanas termiņus projektā (sk. projekta 1.6.apakšpunktu - līdzekļu atlikumu ieskaitīšana). | **Ņemts vērā.** | Precizēta anotācija. |
| 6. |  | **Tieslietu ministrija**Lūdzam precizēt projekta anotācijas II sadaļas 1. punktu atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – Instrukcija Nr.19) 20. punkta prasībām, kas paredz, ka anotācijā norāda visas sabiedrības mērķgrupas, uz kurām attiecināms projekta tiesiskais regulējums tiešā un netiešā veidā, t.i., kuru tiesības, pienākumus, finanses vai iespējas projekts ietekmē vai varētu ietekmēt. Ar sabiedrības mērķgrupu saprot jebkuru fizisku vai juridisku personu grupu (tai skaitā valsts un pašvaldību iestādēs nodarbinātos), kuru skar projektā paredzētais regulējums. Atbilstoši noteikumu regulējumam tas attiecas uz ministrijām un to padotībā esošajām iestādēm, Valsts kasi, budžeta izpildītājiem (proti, no budžeta finansētu institūciju vadītāji, kuri ar asignējumu pilnvaroti izdarīt budžeta izdevumus vai uzņemties īstermiņa saistības, vai arī tiesīgi uzņemties ilgtermiņa saistības attiecībā uz budžetu). Minētā informācija būtu norādāma arī anotācijas VII sadaļā, jo Instrukcijas Nr. 19 65. punkts paredz norādīt pārvaldes institūcijas, kas nodrošinās projekta izpildi. | **Ņemts vērā.** | Precizēta anotācija. |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

|  |
| --- |
| Anita Popova |
| Valsts kases Budžeta izpildes un uzraudzības departamenta direktore |
|   |
| 67094246 |
|  |
| Anita.Popova@kase.gov.lv |